paragraph_text: Rezolucija 48/96, emisija Radija 101 ime je dobila po skraćenom nazivu Standardnih pravila Ujedinjenih naroda kojom se sve zemlje pozivaju da invalidnim osobama omoguće jednaka ljudska prava i ravnopravno sudjelovanje u društvenom životu. Tijekom emisije gosti u studiju, voditelji i slušatelji koji se u emisiju izravno uključuju telefonom, razgovaraju o problemima i potrebama te mogućnostima poboljšanja kvalitete života osoba s invaliditetom.